Norman Foster Ramzey

Norman Foster Ramzey Cunior (; ) — atom saatlarının qurulmasında mühüm tətbiqləri olan "ayrılmış rəqs sahələri metodu"nun (bax: Ramsi interferometriyası) ixtirasına görə 1989-cu ildə Fizika üzrə "Nobel" mükafatına layiq görülmüş amerikalı fizikdir. Karyerasının böyük hissəsini Harvard Universitetində fizika professoru kimi keçirən Ramsi, eyni zamanda NATO və ABŞ Atom Enerjisi Komissiyası kimi hökumət və beynəlxalq agentliklərdə müxtəlif vəzifələr tutmuşdur. Onun digər nailiyyətləri sırasında ABŞ Energetika Nazirliyinin Brukhaven Milli Laboratoriyasının və Fermilabın təsis edilməsindəki rolu xüsusi qeyd olunmalıdır.

 Erkən həyatı 

Norman Foster Ramzey Cunior 27 avqust 1915-ci ildə Vaşinqtonda, Minna Bauer Ramzey və Norman Foster Ramzeyin ailəsində anadan olmuşdur. Onun anası alman mühacirlərinin qızı idi və Kanzas Universitetində müəllim kimi çalışırdı. Şotland mənşəli atası isə 1905-ci ildə Vest-Pointdəki ABŞ Hərbi Akademiyasının məzunu olmuş, İkinci Dünya müharibəsi illərində briqada generalı rütbəsinə qədər yüksələrək Artilleriya-Texniki Xidmət Departamentinin zabiti kimi Rok-Aylend Arsenalına komandanlıq etmişdir.

Atasının hərbi xidməti ilə əlaqədar olaraq uşaqlığı müxtəlif hərbi bazalarda keçən Ramzey, bir müddət atasının Artilleriya İdarəsində rabitə zabiti və hərbi attaşe köməkçisi vəzifəsində çalışdığı Fransada yaşamışdır. Bu səfərlər ona təhsil illərində bir neçə sinfi atlamağa imkan vermiş və nəticədə o, 15 yaşında Kanzas ştatının Livenvort şəhərindəki Livenvort orta məktəbindən məzun olmuşdur.

 İstinadlar 

 Xarici keçidlər 

 Group photograph taken at Lasers '93 including (right to left) Norman F. Ramsey, Marlan Scully, and F. J. Duarte.
 Norman Ramsey, an oral history conducted in 1995 by Andrew Goldstein, IEEE History Center, New Brunswick, NJ, USA.
 Papers relating to the Manhattan Project, 1945–1946, collected by Norman Ramsey. Dibner Library of the History of Science and Technology, Smithsonian Libraries, from SIRIS

Kateqoriya:27 avqustda doğulanlar
Kateqoriya:1915-ci ildə doğulanlar
Kateqoriya:Vaşinqtonda doğulanlar
Kateqoriya:4 noyabrda vəfat edənlər
Kateqoriya:2011-ci ildə vəfat edənlər
Kateqoriya:Əlifba sırasına görə şəxslər
Kateqoriya:Əlifba sırasına görə alimlər
Kateqoriya:XX əsrin fizikləri
Kateqoriya:ABŞ fizikləri
Kateqoriya:ABŞ Milli Elmlər medalı ilə təltif olunanlar
Kateqoriya:Əlifba sırasına görə Nobel mükafatı laureatları
Kateqoriya:Fizika üzrə Nobel mükafatı laureatları
Kateqoriya:Amerikan Nobel mükafatı laureatları
Kateqoriya:ABŞ Milli Elmlər Akademiyasının üzvləri
Kateqoriya:Manhetten layihəsi şəxsləri
Kateqoriya:Kolumbiya Universitetinin məzunları
Kateqoriya:Kolumbiya Universitetinin müəllimləri
Kateqoriya:Almanəsilli amerikalılar